ประกาศจังหวัดเชียงรายประกาศจังหวัดเชียงรายเรื่องมาตรการป้องกันและการรักษาความปลอดภัยและการดูแลรักษาความสงบเรียบร้อยของประชาชนในการจุดและปล่อยหรือกระทำการอย่างใดเพื่อให้บั้งไฟ ตะไล หรือวัตถุอื่นใดที่คล้ายคลึงกัน ขึ้นไปสู่อากาศ เพื่อเป็นการแก้ไขปัญหาความเดือดร้อนและเพื่อป้องกันอันตรายรวมทั้งความเสียหายที่จะเกิดแก่อากาศยานชุมชน และประชาชนจากการจุดและปล่อยหรือกระทำการอย่างใดเพื่อให้บั้งไฟ ตะไล หรือวัตถุอื่นใดที่คล้ายคลึงกันขึ้นไปสู่อากาศสมควรกำหนดมาตรการป้องกันและแก้ไขปัญหาดังกล่าวเพื่อความสงบเรียบร้อยของบ้านเมืองอาศัยอำนาจตามความในข้อ๒ และข้อ ๓ ของคำสั่งหัวหน้าคณะรักษาความสงบแห่งชาติ ที่ ๒๗/๒๕๕๙ ลงวันที่ ๑๐มิถุนายน ๒๕๕๙จังหวัดเชียงรายโดยความเห็นชอบร่วมกันของคณะกรมการจังหวัดและสภาวัฒนธรรมจังหวัดจึงกำหนดมาตรการป้องกันและการรักษาความปลอดภัยและการดูแลรักษาความสงบเรียบร้อยของประชาชนดังนี้๑.ห้ามมิให้ผู้ใดจุดและปล่อยหรือกระทำการอย่างใดเพื่อให้บั้งไฟ ตะไล หรือวัตถุอื่นใดที่คล้ายคลึงกันขึ้นไปสู่อากาศ เว้นแต่จะได้รับอนุญาตจากนายอำเภอแห่งท้องที่และได้ปฏิบัติตามหลักเกณฑ์ในประกาศนี้๒.กำหนดระยะเวลาในการจุดและปล่อย๒.๑ให้กระทำได้ในห้วงเดือนตามปฏิทินไทยในระหว่างวันที่ ๑ พฤษภาคม ถึงวันที่ ๓๐ มิถุนายน ของทุกปี๒.๒ให้หมู่บ้านที่เคยมีประวัติการจัดงานประเพณีบุญบั้งไฟตะไล หรือวัตถุอื่นใดที่คล้ายคลึงกันหมู่บ้านหนึ่งจุดและปล่อยได้เพียง ๑วันต่อปี ภายในห้วงเวลาตามข้อ ๒.๑๒.๓หมู่บ้านใดที่ไม่เคยมีประวัติจัดงานประเพณีบั้งไฟ ตะไลหรือวัตถุอื่นใดที่คล้ายคลึงกัน ห้ามจัดให้มีการจุดและปล่อยเป็นอันขาด๒.๔หากตำบลใดได้รับอนุญาตให้จัดงานประเพณีบั้งไฟ ตะไล หรือวัตถุอื่นใดที่คล้ายคลึงกันของตำบลตามข้อ ๒.๒ แล้วห้ามมิให้หมู่บ้านในตำบลนั้นจัดให้มีการจุดและปล่อยเป็นอันขาด๒.๕หมู่บ้านที่จะขออนุญาตให้มีการจุดและปล่อยตามข้อ ๒.๒ ถึงข้อ ๒.๔ ได้จะต้องไม่อยู่ในเขตห้ามจุดและปล่อยตามข้อ ๔.๑๒.๖การจุดและปล่อยต้องกระทำระหว่างเวลา ๐๙.๐๐ นาฬิกา ถึงเวลา ๑๗.๐๐ นาฬิกา๒.๗ห้ามจุดและปล่อยบั้งไฟ ตะไล หรือวัตถุอื่นใดที่คล้ายคลึงกันกรณีหากมีการเสด็จพระราชดำเนินของพระมหากษัตริย์ พระราชินีหรือพระบรมวงศานุวงศ์ในพื้นที่จังหวัด หรือในพื้นที่จังหวัดใกล้เคียงโดยทางเครื่องบินพระที่นั่ง โดยให้งดการจุดและปล่อยโดยเด็ดขาดและให้เลื่อนการจุดหรือปล่อยออกไปตามที่นายอำเภอเห็นสมควร๓.ชนิด ขนาด และจำนวน๓.๑บั้งไฟและตะไลที่ใช้ในการจุดและปล่อยต้องผลิตจากวัสดุอุปกรณ์ที่มีน้ำหนักเบาและไม่มีส่วนผสมของโลหะ๓.๒ขนาดเส้นผ่าศูนย์กลางวงในของท่อหรือวัสดุอื่นใดที่ใช้แทนท่อซึ่งใช้บรรจุเชื้อเพลิงของบั้งไฟ ต้องมีขนาดไม่เกิน ๓.๕ นิ้ว ความยาวของท่อที่บรรจุเชื้อเพลิงไม่เกิน๒ เมตร๓.๓ขนาดเส้นผ่าศูนย์กลางของวงในที่ใช้บรรจุเชื้อเพลิงของตะไล ต้องมีขนาดไม่เกิน ๑นิ้ว ความยาวของท่อที่บรรจุเชื้อเพลิงไม่เกิน ๑๒ นิ้ว๓.๔จำนวนในการจุดและปล่อย หรือกระทำการอย่างใดเพื่อให้บั้งไฟ ตะไล หรือวัตถุอื่นใดที่คล้ายคลึงกันขึ้นไปสู่อากาศในแต่ละสถานที่ โดยบั้งไฟให้จุดได้ไม่เกิน ๓๐ บั้งต่อวันตะไลหรือวัตถุอื่นใดที่คล้ายคลึงกันให้จุดได้ไม่เกิน ๕๐ ชิ้นต่อวัน๓.๕ให้งดอนุญาตให้จุดและปล่อยบั้งไฟ ตะไลหรือวัตถุอื่นใดที่คล้ายคลึงกันที่สามารถขึ้นไปสูงถึงระดับเพดานบินของอากาศยานโดยเด็ดขาด๓.๖บั้งไฟ ตะไลหรือวัตถุอื่นใดที่คล้ายคลึงกันที่จะอนุญาตให้จุดและปล่อยต้องมีหลักฐานการได้รับอนุญาตให้สั่งนำเข้า ทำ หรือค้าดอกไม้เพลิงมาประกอบการพิจารณาอนุญาตให้จุดและปล่อย๔.สถานที่จุดและปล่อยหรือกระทำการอย่างใดเพื่อให้บั้งไฟตะไล หรือวัตถุอื่นใดที่คล้ายคลึงกัน ขึ้นไปสู่อากาศ๔.๑สถานที่กำหนดให้เป็นพื้นที่ที่จะอนุญาตให้จุดและปล่อยบั้งไฟ ตะไลหรือวัตถุอื่นใดที่คล้ายคลึงกัน จะต้องไม่อยู่ในเขตปลอดภัยในการเดินอากาศ ได้แก่บริเวณพื้นที่เสี่ยงตามแนวขึ้น - ลง ของเครื่องบินห่างข้างละ ๔.๖ กิโลเมตรและระยะทางยาว ๑๘.๕ กิโลเมตร จากหัวทางวิ่งทั้ง ๒ ด้าน ตามรายชื่อหมู่บ้านที่กำหนดตามบัญชีรายชื่อหมู่บ้านของตำบลของอำเภอที่อยู่ในเขตปลอดภัยการเดินอากาศ รวมทั้งไม่อยู่ในเขตเส้นทางการบินตามแนวร่อนลงตามรายชื่อหมู่บ้านที่กำหนดตามบัญชีรายชื่อหมู่บ้านของตำบลของอำเภอที่อยู่ในเขตเส้นทางบินตามแนวร่อนลงท่าอากาศยานแม่ฟ้าหลวงเชียงรายที่แนบท้ายประกาศนี้ โดยเด็ดขาด๔.๒สถานที่ของการจุด ปล่อย และรัศมีการตกต้องไม่อยู่ในบริเวณที่เสี่ยงต่อการเกิดอัคคีภัย สายไฟ คลังน้ำมัน ชุมชนสถานที่สำคัญต่าง ๆ๔.๓ให้นำบันทึกข้อตกลงความร่วมมือ (Memorandum of Coorperation ; MOC) และแนวทางมาตรการป้องกันและลดความเสียหายจากการปล่อยบั้งไฟตะไลหรือวัตถุอื่นใดที่คล้ายคลึงกันของกระทรวงคมนาคมในส่วนที่เกี่ยวข้องกับการป้องกันอันตรายและผลกระทบต่อการเดินอากาศยานมาประกอบการพิจารณาอนุญาตให้จุดและปล่อยบั้งไฟ ตะไล หรือวัตถุอื่นใดที่คล้ายคลึงกันด้วย๕.มาตรการในการป้องกันมิให้มีการเล่นการพนัน๕.๑ห้ามจัดให้มีการพนันขันต่อในการจุดและปล่อยบั้งไฟ หรือตะไลหรือวัตถุอื่นใดที่คล้ายคลึงกัน๕.๒ห้ามมิให้มีการนับคะแนน การจับเวลา การขานเวลา การขานตัวเลขอื่น ๆหรือกระทำเครื่องหมาย สัญลักษณ์อื่นใด อันเป็นการบ่งชี้ถึงการบอกเวลาการขึ้นลงหรือความสูงต่ำของบั้งไฟ ตะไล หรือวัตถุอื่นใดที่คล้ายคลึงกันหรือกระทำการอื่นใดอันเป็นข้อชี้ขาดให้แพ้ชนะกัน๕.๓ห้ามปิดกั้นถนนสาธารณะ หรือสถานที่เข้าสู่บริเวณงาน หรือสถานที่จัดงาน๕.๔ห้ามจำหน่ายบัตรค่าเข้าชมหรือเรียกเก็บค่าเข้าชมในการจุดและปล่อยบั้งไฟ ตะไล หรือวัตถุอื่นใดที่คล้ายคลึงกันหรือกระทำการอื่นใดในลักษณะแอบแฝงเพื่อเก็บค่าเข้าชม เช่นจัดให้มีการเรี่ยไรหน้างาน การแจกซองฎีกาผ้าป่าหรือการตั้งตู้รับบริจาค๖.มาตรการป้องกันและรักษาความปลอดภัยและการอื่นใดเพื่อความสงบเรียบร้อยและความปลอดภัยในชีวิตและทรัพย์สินของชุมชนและประชาชน๖.๑ผู้ได้รับอนุญาตต้องนำใบอนุญาตมาแสดงเมื่อจะจุดและปล่อยด้วย๖.๒ให้ผู้รับอนุญาตนำเลขที่ใบอนุญาตกำกับบั้งไฟ ตะไล หรือวัตถุอื่นใดที่คล้ายคลึงกัน แล้วแต่กรณีไปเขียนหรือแสดงไว้บนบั้งไฟ ตะไล หรือวัตถุอื่นใดที่คล้ายคลึงกันในตำแหน่งที่บุคคลทั่วไปสามารถมองเห็นได้อย่างชัดเจนและต้องเป็นส่วนที่เหลืออยู่เมื่อบั้งไฟ ตะไล หรือวัตถุอื่นใดที่คล้ายคลึงกันได้ตกลงมาสู่พื้นโดยการเขียนหรือแสดงให้ใช้สีหรือน้ำหมึกหรือสารเคมีที่ขูดลบออกยาก๖.๓ฐานสำหรับจุดบั้งไฟ ต้องมีความชันหรือความลาดเอียง ๘๐ ถึง ๘๕ องศา โดยฐานจุดและปล่อยต้องไม่หันหัวบั้งไฟไปในทิศทางเส้นทางการบิน๖.๔ผู้รับอนุญาตต้องจัดสถานที่จุดและปล่อยให้มีความปลอดภัยโดยให้ผู้ชมอยู่ห่างจากฐานจุดและปล่อยบั้งไฟ ตะไล หรือวัตถุอื่นใดที่คล้ายคลึงกันไม่น้อยกว่า ๑๐๐ เมตร๖.๕ให้ผู้รับอนุญาตจัดให้มีผู้ประสานงานการจุดบั้งไฟ ตะไลหรือวัตถุอื่นใดที่คล้ายคลึงกันที่สามารถติดต่อได้ทางโทรศัพท์อย่างน้อย ๒ คนเพื่อทำหน้าที่ในการแจ้งหอบังคับการบินเชียงรายก่อนการจุดและปล่อยในวันที่ได้รับอนุญาตและให้เฝ้าติดตามการติดต่อจากหอบังคับการบินเชียงรายตลอดเวลาที่จุดบั้งไฟพร้อมทั้งแจ้งให้หอบังคับการบินเชียงรายทราบเมื่อเสร็จสิ้นการจุดบั้งไฟ ตะไล หรือวัตถุอื่นใดที่คล้ายคลึงกันผู้ดำเนินการที่ไปจุดหรือปล่อยจำนวนไม่เกิน ๕ คน ต้องสวมเสื้อสีสะท้อนแสงที่ชัดเจนและมีสายชนวนจุดยาวจากฐานจุดและปล่อยไม่น้อยกว่า ๕ เมตร๖.๖การจุดและปล่อยบั้งไฟ ตะไล หรือวัตถุอื่นใดที่คล้ายคลึงกันต้องยื่นขออนุญาตล่วงหน้าก่อนวันจุดและปล่อยไม่น้อยกว่า ๑๕ วัน๗.ผู้ใดกระทำการจุดและปล่อยบั้งไฟ ตะไลหรือวัตถุอื่นใดที่คล้ายคลึงกันโดยไม่ได้รับอนุญาตหรือกระทำการนอกสถานที่ที่ได้รับอนุญาตหรือฝ่าฝืนข้อกำหนดในประกาศนี้ต้องระวางโทษจำคุกไม่เกินสามปีหรือปรับไม่เกินหกหมื่นบาท หรือทั้งจำทั้งปรับตามข้อ ๕ ของคำสั่งหัวหน้าคณะรักษาความสงบแห่งชาติ ที่ ๒๗/๒๕๕๙ ลงวันที่ ๑๐มิถุนายน ๒๕๕๙๘.ผู้ได้รับอนุญาตตามประกาศนี้ไม่ถือเป็นเหตุให้พ้นผิดหากการจุดและปล่อยบั้งไฟ ตะไล หรือวัตถุอื่นใดที่คล้ายคลึงกันหรือกระทำการอย่างใดที่ก่อให้เกิดความเสียหายแก่อากาศยาน ชุมชน หรือประชาชนและทรัพย์สินของผู้อื่น๙.ประกาศนี้ให้ใช้บังคับตั้งแต่วันประกาศในราชกิจจานุเบกษาเป็นต้นไป[๑]ประกาศ ณ วันที่ ๓๐กันยายน พ.ศ. ๒๕๕๙บุญส่ง เตชะมณีสถิตย์ผู้ว่าราชการจังหวัดเชียงราย[เอกสารแนบท้าย]๑. บัญชีรายชื่อหมู่บ้านของตำบลของอำเภอที่อยู่ในเขตปลอดภัยการเดินอากาศแนบท้ายประกาศจังหวัดเชียงราย เรื่องมาตรการป้องกันและรักษาความปลอดภัยและการดูแลความสงบเรียบร้อยของประชาชน การจุดและปล่อยบั้งไฟตะไล หรือวัตถุอื่นใดที่คล้ายคลึงกัน ขึ้นไปสู่อากาศ๒.บัญชีรายชื่อหมู่บ้านของตำบลของอำเภอที่อยู่ในเขตเส้นทางบินตามแนวร่อนลงท่าอากาศยานแม่ฟ้าหลวงเชียงรายแนบท้ายประกาศจังหวัดเชียงราย เรื่องมาตรการป้องกันและรักษาความปลอดภัยและการดูแลความสงบเรียบร้อยของประชาชน การจุดและปล่อยบั้งไฟตะไล หรือวัตถุอื่นใดที่คล้ายคลึงกัน ขึ้นไปสู่อากาศ(ดูข้อมูลจากภาพกฎหมาย)ปริยานุช/จัดทำ๒ พฤศจิกายน๒๕๕๙ชวัลพร/ตรวจ๒๑ พฤศจิกายน๒๕๕๙[๑] ราชกิจจานุเบกษาเล่ม ๑๓๓/ตอนพิเศษ ๒๔๖ ง/หน้า ๒๙/๒๘ ตุลาคม ๒๕๕๙